Poetin sal gou sê oor presidentskapPres. Wladimir Poetin van Rusland (2006) Foto: Kremlin.ru via Wikimedia Commons Die Russiese president Wladimir Poetin het Woensdag gesê hy sal binnekort bevestig of hy homself volgende jaar weer beskikbaar sal stel vir die presidentskap. Die president het tydens ŉ geleentheid in Moskou, wat hoofsaaklik deur die jeug bygewoon is, gesê hy sal die ondersteuning van die publiek in ag neem wanneer hy sy besluit neem. Hy wou by die gehoor uitvind of hulle hom volgende jaar tydens die verkiesing in Maart sal steun. “Ja!” het die gehoor geantwoord onder luide toejuiging. -Reuters